**יחידת עיבוד לחוויית המוזיאון-**

**שאלה מרכזית-** מהי חוויה קבוצתית טובה?

**מהלך-**

יחידה זו מהווה יחידת עיבוד לחוויית הביקור במוזיאון המדע אותו עוברים המרכזים בקבוצות קטנות ובעזרתם של "מדריכים" מהקבוצה.

בסיום הביקור נחלק את המרכזים לקבוצת "החניכים" וקבוצת "המדריכים"- קבוצת החניכים חוותה את הסיור כחניכים, המדריכים הם אלו שהדריכו את סיורי הקבוצות. כל קבוצה תצטרך לענות על מספר שאלות ולכתוב את המושגים המרכזיים שעולים מן התשובות שלהם על נייר עיתון.

שאלות לקבוצת המדריכים-

* איך הייתה החוויה כמדריכי הקבוצה?
* על מה היה חשוב לכם לשים דגש כמדריכים? (יחסי הקבוצה, חניכים, ידע, התנסות..)
* מה היה טיב הקשר שלכם עם חניכי הקבוצה?
* איזו הכנה מוקדמת עשיתם כמדריכים?
* ממה הכי נהניתם?
* מה גרם לכם סיפוק?

שאלות לקבוצת החניכים-

* מה חוויתם כחניכים?
* מה היה טיב הקשר עם המדריך?
* ממה הכי נהניתם? מדוע?
* מה היה טיב הקשר עם שאר חברי הקבוצה?
* מה תרם לחוויה הקבוצתית?

לאחר שענו על השאלות כל קבוצה תצטרך לבנות מודל תוך שימוש בפורמט "פירמידת הצרכים של מאסלו". כלומר, יהיה עליהם לחשוב מה נדרש מהמדריך ומה חייבת לעבור הקבוצה בכדי להגיע לחוויה קבוצתית חיובית. אילו שלבים נמצאים בדרך להשגת החוויה הקבוצתית החיובית והמשמעותית- הן מצד עבודת המדריך והן מצד חווית הקבוצה.

הקבוצות יעבדו בנפרד ויצטרכו למלא את תשובותיהן בתוך פירמידת הצרכים.

לבסוף, כל קבוצה תציג את המודל שבנתה ונשאל-

חוויה קבוצתית חיובית

* אילו שלבים צריכה הקבוצה לעבור בכדי להגיע לחוויה

הקבוצתית החיובית והמשמעותית?

* מה נדרש מהמדריך בכדי להגיע לחוויה זו?
* אם כך, מה מייצר חווית חניכות טובה?
* בתוך המודלים שיצרתם, היכן קיים הפער הגדול

ביותר בין הרצוי למצוי בשבטים היום?